Amitabh Bachchan writes emotional message for Shweta Bachchan Nanda - Hindi News, India TV
Hindi News सिनेमा बॉलीवुड अमिताभ बच्चन ने बेटी श्वेता बच्चन...
India TV Entertainment Desk 04 Feb 2019, 23:09:08 IST
एक पिता और बेटी का बॉन्ड बहुत गहरा होता है और ऐसा ही रिश्ता अमिताभ बच्चन और श्वेता बच्चन नंदा भी शेयर करते हैं। 'कॉफी विद करण 6' में अभिषेक बच्चन ने बताया था कि श्वेता दीदी पापा की फेवरेट हैं, वहीं श्वेता ने कहा था कि हमारी मम्मी को अभिषेक ज्यादा प्यारा है। अमिताभ अपने सोशल मीडिया अकाउंट पर अक्सर श्वेता की तस्वीरें शेयर करते रहते हैं। उन्होंने सोमवार को श्वेता के लिए दिल छूने वाला पोस्ट लिखा।
अमिताभ ने यह पोस्ट अपनी बेटी श्वेता के पहले नॉवल 'पैराडाइज टॉवर्स' के सबसे ज्यादा बिकने वाले उपन्यासों में शामिल होने पर लिखा है। इस उपलब्धि के लिए श्वेता की सराहना करते हुए अमिताभ ने सोशल मीडिया पर लिखा, "एक बेटी की इस तरह की उपलब्धि एक पिता के लिए गर्व की बात होती है। बेटियां खास होती हैं। 'घूंघट' से लेकर 'बेस्ट सेलर' बनने तक।"
अमिताभ ने पोस्ट के साथ श्वेता की बचपन की एक तस्वीर भी साझा की, जिसमें श्वेता अपने सिर एक लाल रंग का दुपट्टा लगाए हुए हैं। श्वेता की किताब अमिताभ के 76वें जन्मदिन पर बीते साल लॉन्च हुई थी।
लेखक होने के अलावा श्वेता ने फैशन की दुनिया में कदम रखते हुए डिजाइनर मोनिशा जयसिंह के साथ अपना फैशन लेबल एमएक्स लॉन्च किया है।
कंगना रनौत ने कहा- इंडस्ट्री के लोग 'मणिकर्णिका' के खिलाफ गुटबाज़ी कर रहे